Kisha e Shën Ilias (Voskopojë)

Kisha e Shën Ilias apo Kisha e Shëndelliut është një monument i trashëgimisë kulturore në Voskopoje, rrethi i Korçës, në qarkun e Korçës, Shqipëri. Ky monument është i llojit "Arkitekture", i miratuar me numër "6" më "15.01.1963". Historia dhe përshkrimi Kisha e Shën Ilias u ndërtua më 1751 dhe është përfaqësuese e kishave me tavan të rrafshët te nefet anësore. Ka lartësi 11.5m, gjatësi rreth 20m, dhe gjerësi 13m. Naosi është i tipit bazilikal dhe ndahet në tre nefe me dy rradhë kolonash. Kolonat janë prej guri dhe lidhen me harkada gjatësore, mbi të cilat ngrihen mure që veçojnë hapësirat e nefeve qendrore dhe hapësirat anësore. Nefi qendror ndriçohet nga dritare të hapura në nivelin e çatisë së nefeve anësore. Hajati, në anën jugore, si dhe narteksi, në anën perëndimore, nuk ekzistojnë më. Oborri i kishës dikur rrethohej me mure mbi të cilat ngrihej kulla e kambanares, e cila tashmë është shembur. Referime Lidhje të jashtme Instituti i Monumenteve të Kulturës